Ribe Stifts Adresseaviser, 1844-02-06
Da den tidlige Udtrædese af Skolen med Konfirmationalderen bevirker, at Børnenes Undervisning bliver høist mangelfuld, foreslog man som 2) At Konfirmationsalderen bestemmes for Drenge til det 16de og for Piger til det 15de Aar, dog saaledes, at de i de to sidste Aar af denne Tid fritages for Sommerskolegang og om Vinteren kun besøge Skolen 3 til 4 Maaneder. Som et Hjælpemiddel til at fremme Skolegang og opmuntre Skoleungdommen foreslog man: 3) At Sogneforstanderskaberne bemyndiges til med Skoledirektionens Approbation at uddeele passende Belønninger til dem, som ved Examen fortrinligen udmærke sig, samt at de hertil medgaaende Omkostninger udredes af den almindelige Skolekasse. Den Omstændighed, at en stor Deel af Tyendeklassen om Sommeren søger Arbeide i Hertugdømmerne bevirker, at flere af disse unddrage sig fra at tage fast Tieneste og derfor om Vinteren søge Erhverv paa ulovlig Maade, især Smugleri over Toldgrændsen, bevirkede, at Pluraliteten indstillede som 4) At et Medlem af Sogneforstanderskabet udnævnes til Fæstemand i Pastoratet, hvem det skulde paaligge at modtage Anmældelser saavel fra dem, der ønske Tyende, som fra dem, der ønske at tjene, og de betingelser, der bydes eller fordres, hvilken Fæstemand tillige skulde have Tilsyn med Løsgængere og anmælde saadanne, for vedkommende Politimester. Da Kjøbstædernes større Afstand fra hverandre i Jylland end paa Øerne gjør det høist besværligt for den fattigere Deel af Landalmuen, at forsyne sig med sine Nødvendighedsartikler, der nu alene kunne erholdes i Kjøbstæderne, troede man at burde foreslaae som Noget der og kunde komme den nuværende Slægt tilgode. 5) At 1 a 2 Landhøkerier oprettedes i hvert Pastorat, og at i disse isærdeleshed faldholdes: nymalket Mælk, Brød, Smør, Ost, Gryn, Meel, tørt Kjød, Flæsk, Havfisk, Salt, Brændolie, Lys, Øl, Tobak og Brændeviin. Jfølge Lovgivningens Bestemmelser ere Huusmændene pligtige til at besørge Breve i offentlige Anliggender ombragte, hvilken Forpligtelse skulde svare til den Gaardmændene paa hvilende Pligt at forrette Reiser i offentlige Anliggender. Ligesom imidlertid denne Befordring af Breve er mindre hensigtsmæssig, saaledes er den ogsaa nu ved det forbedrede Brevpostvæsen mindre nødvendig, og da Huusmændene, forsaavidt de have Jord, tillige maa deeltage i Fri ægter, eftersom Sognenes Hattkorn i de fleste af Jyllands Amter inddeeles i Lægder, hvoraf Friægten udredes, saa er Huusmanden ved denne Brevbæring paalagt en forholdsmæssig større Byrde end Gaardmændene, hvorfor man indstillede som 6) At Befordring af Breve eller Kundgjørelser fra Øvrigheden maa skee efter Sogneforstanderskabernes Foranstaltning ved et dertil leiet Bud, hvis Betaling fordeles tilligemed de flere Kommunen paa hvilende Udgivter. Som tidligere omtalt have Fæstehuusmændene her i Amtet ikke i den senere Tid ført Klage over ubillig Behandling af Godsejerne eller over Misbrug, af Huustugten; men man troede dog, som hensigtsmæssige og gavnlige Foranstaltninger at burde optage de af Østifterne i denne Retning gjorte Forslag og indstillede derfor som 7) At Opsigelsestiden af Leiehuse paa Landet fastsættes til 1ste Mai med ethalvt Aars Varsel. 8) At Huusmandens Pligtarbeide skal bestaae enten i bestemt Arbeide eller i enkelte Dage om Ugen eller Maaneden, saaledes at Eieren en passende Tid forud, f. Ex. halvaarsviis, har at tilkjendegive Vedkommende, hvilken Dag i Ugen der skal være Arbeidsdag for ham, dog skal det ei være Husets Eier formeent at betinge sig særligt Høstarbeide. 9) At den i Forord. 30. Jan. 1807 fastsatte Arbeidstid ei ved Fæstebreve eller Leiekontrakter maa udvides over Tidsrummet fra Solens Opgang til dens Nedgang, og i intet Tilfælde over 12 Timer og 10) At Huustugten ei skal kunne udøves mod Personer af Huusmandstanden, der selv ere Huusfædre eller Huusmødre.